text: Mitmed endised vormeliässad asusid Pirellit kaitsma. Martin Brundle, kes praegu töötab telekommentaatorina, tunnistas, et rehvidega on nii ja naa. «Kas järgmisel võidukihutamisel peaks Pirelli välja jagama märksa kõvemast segust rehvid? Ma ei usu, et keegi tahaks näha igavat, ühe boksipeatusega sõitu. Teisalt: viis boksipeatust oleks selgelt liiast, tuleb jääda normaalsuse ehk kahe-kolme rattavahetuse piiridesse.»